b'\n_START_ARTICLE_\nOgrajno sodi\xc5\xa1\xc4\x8de\n_START_PARAGRAPH_\nOgrajno sodi\xc5\xa1\xc4\x8de (nem\xc5\xa1ko Landschrannengericht) je pojav fevdalizma v habsbur\xc5\xa1kih dednih de\xc5\xbeelah, in pojem pravne zgodovine. Bilo je sodi\xc5\xa1\xc4\x8de, pristojno predvsem za civilne zadeve privilegiranih oseb, ter poleg de\xc5\xbeelnoglavarskega sodi\xc5\xa1\xc4\x8da najvi\xc5\xa1ja sodna instanca v de\xc5\xbeeli. Postopek ograjnih sodi\xc5\xa1\xc4\x8d je bil formalnej\xc5\xa1i in popolnej\xc5\xa1i kot pri drugih vrstah sodi\xc5\xa1\xc4\x8d, v postopkih pa so lahko bili nastavljeni tudi odvetniki. Ograjna sodi\xc5\xa1\xc4\x8da so obstajala do reform vladarice Marije Terezije v letih 1747-49, ko je njihove delokroge prevzela de\xc5\xbeelna pravda.'